Narodna skupština
20091022

Pošto ste rekli da imate preciznu evidenciju o tome koliko ima organizacija, molila bih vas da mi odgovorite koji je to broj i koliko ih u kojoj državi ima i, ako je moguće, da mi to pismeno dostavite, u formi odgovora na poslaničko pitanje. Zato što je ovo što ste vi sada rekli direktno suprotno onome što je rekao prethodni član SPO na tom mestu, gospodin Vojislav Vukčević. On je nešto drugo rekao. Rekao je da je on popisao to organizaciji. Imam ovde članak i njegov intervju. Sada zaista ne znam, vi se dogovorite u stranci ko je te organizacije popisao. Pitanja ostaju ista, pa vas molim da mi na pitanja odgovorite. Nemojte uvijati u razne oblande i floskule. Pitanja su jednostavna. Dakle, rekli ste da imate evidenciju organizacija. Možete li da mi kažete samo broj danas, pa ćemo kasnije detaljisati? A onda mi odgovorite o kriterijumima i modalitetima za izbor delegata. Koliko traje mandat? Zamislite, kažete da treba delegati da se dogovore koliko će im trajati mandat. To ne mogu da verujem.